《奉怀弼塘尊师古林尊丈二首 其一》
明代·霍与瑕

清歌一曲思熙熙，唱入南山和者稀。老鹤高栖松桧稳，饥凫低者稻粱飞。

百年地步谁绳武，千仞冈头独振衣。自笑狂夫疏懒旧，三竿红日尚关扉。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。